1000.

__NOTOC__
Godina **1000.** (**[[rimske brojke|M]]**) bila je prijestupna godina koja počinje u ponedjeljak u julijanskom kalendaru. Također je predstavljala posljednju godinu 10. vijeka kao i posljednju godinu 1. milenijuma naše ere koja je završila 31. decembra, ali i prvu godinu 1000-ih. U popularnoj kulturi se godina 1000. ponekad navodi kao prva godina 11. vijeka i 2. milenijuma, i to zbog sklonosti da se godine grupiraju u decimalnim vrijednostima, odnosno pribraja im se nulta godina. Međutim, prema gregorijanskom kalendaru početak novog vijeka i milenijuma pada u godinu 1001, s obzirom da je 1. vijek retroaktivno započeo s godinom 1. S obzirom da u kalendaru nema nulte godine raspon milenijuma je od 1. do 1000. godine.

## Događaji

* Island prihvaća kršćanstvo kao službenu religiju (ili 999).
* Sancho III od Navarre postaje kralj Aragona i Navare.
* Osnovana arhidijeceza Gniezno u Poljskoj; prvi nadbiskup je Gaudentius (Radim), iz češke dinastije Slavnikovaca.
* Osnovana dijeceza Kołobrzeg.
* Rimsko-njemački car Oton III putuje iz Rima u Aachen, a potom preko Regensburga, Meissena i Magdeburga kao hodočasnik dolazi u Gniezno (Gnesen) u današnjoj Poljskoj gdje zajedno sa poljskim vladarom Boleslavom I Hrabrim održava Kongres u Gnieznu. U Rimu daje sagraditi baziliku San Bartolomeo all'Isola, gdje će se držati relikvije sv. Bartolomeja.
* 9. 9. &ndash; Bitka kod Svoldera, jedan od najpoznatijih pomorskih okršaja vikinškog doba u kome je norveški kralj Olaf Tryggvason poražen od strane svojih neprijatelja, a nakon čega danski kralj Sweyn I preuzima vlast nad dijelom zemlje.
* 25. 12. &ndash; Stjepan I postaje kralj Mađarske, koja time postaje kršćanska država.
* Osnovan grad Dhaka u današnjem Bangladešu.
* Osnovan grad Oslo (približan datum; u Norveškoj godine 2000. službeno proslavljena 1000-ta godišnjica).
* U islamskom svijetu papir je najvećim dijelom zamijenio dotadašnji vellum i pergament kao materijal za izradu tekstu, omogućivši korištenje kurzivnih pisama (približan datum).
* Naučna dostignuća arapske civilizacije dostižu svoj vrhunac sa pojavom prvih eksperimentalnih naučnika i naučne metode koja će postati temeljem moderne nauke (približan datum).
* Arapski muslimanski ljekar Abu al-Qasim al-Zahrawi (Abulcasis) objavljuje uticajnu medicinsku enciklopediju *[[Al-Tasrif]]* od 30 tomova (približan datum).
* Arapski muslimanski matematičar i astronomija Ibn Yunus u Kairu objavljuje traktat *Al-Zij al-Hakimi al-Kabir* (približan datum).
* Arapski učenjak Ibn al-Haytham (Alhacen) objavljuje svoj uticajni tekst *[[Knjiga optike]]* (približan datum).

* Perzijski astronom i matematičar Abu-Mahmud al-Khujandi pronalazi sekstant i prvi navodi Fermatov posljednji teorem (približan datum).
* Leif Ericson se iskrcava u Sjevernoj Americi, na zemljama koje će nazvati *[[Helluland]]*, *[[Markland]]* i *[[Vinland]]*.
* U Italiji podignuta livnica zvona od koje potiče današnje poduzeće Pontificia Fonderia Marinelli (približan datum).
* U Francuskoj podignut vinograd danas poznat kao Château de Goulaine (približan datum).
* Hutui dolaze na područje današnje Ruande i Burundija (približan datum).
* Azteci se doseljavaju na područje Tenochtitlana u Meksiku (približan datum).
* U Sjevernoj Americi cvate Misisisipijska kultura (približan datum).
* U Centralnoj Americi kolabiraju Teotihuakanska i majanska kultura (približan datum).
* U Andama završava Period Srednjeg horizonta (približan datum).
* Dinastija Chandela podiže hram Kandariya Mahadeva u Khajurahou u današnjoj indijskoj državi Madhya Pradesh (približan datum).
* U Kini izumljen barut (približan datum).
* Kraljevina Engleska anektira Kraljevinu Cornwall (približan datum).
* Stanovništvo svijeta, broji 310,000.000 ljudi (procjena).

## Rođenja

* Adalbert, vojvoda od Lotaringije (u. 1048)
* Qawam al-Daula, vladar Kermana (u. 1028)
* Yi Yuanji – kineski slikar iz doba dinastije Sjeverni Song, poznat po realističnom prikazu životinja (u. 1064)

## Smrti

* 9. 9. &ndash; Olaf I od Norveške (ubijen u bitci kod Svolda) (r. 969)
* Abu-Mahmud al-Khujandi, perzijski astronom i matematičar
* Abu Sahl al-Quhi (Kuhi), perzijski ljekar, matematičar i astronom (r. 940)
* Ahmad ibn Fadlan, arapski putopisac
* Al-Muqaddasi, arapski geograf i društveni učenjak
* Ælfthryth, druga ili treća supruga kralja Edgara
* Garcia IV od Pamplone
* David III od Taoa (ubijen od strane svojih plemića)
* Huyan Zan, kineski vojskovođa
* Hrosvit, saksonska redovnica
* Ce Acatl Topiltzin, toltečki vladar (približan datum)

## Povezano
* Milenarizam

## Reference

* Robert Lacey and Danny Danziger *The Year 1000: What Life Was Like at the Turn of the First Millennium* (1999) 
* John Man *Atlas of the Year 1000* (1999)